Faruk I od Egipta
<s>Faruk I od Egipta (Kairo, 11. februar 1920 - Rim, 18. mart 1965.) bio je egipatski kralj od 1936. do 1952.</s>

<s>Ostao je zapamćen po državnom udaru kog su izveli mladi oficiri nezadovoljni njegovom vladavinom i prisili ga da abdicira.</s>

<s>Biografija</s>

<s>Faruk je rođen kao prijestolonasljednik, pa je školovanje proveo u Egiptu i Engleskoj.</s><s>Svog je oca nasljedio 1936.</s><s>I on se kao i njegov 
otac nastavio natjecati za popularnost sa tek osnovanom partijom Vafd, što se često pretvaralo u svađu, naročito oko imenovanja državnih funkcionera.</s>

<s>Nakon izbijanja Drugog svjetskog rata, Faruk je pokušao zadržati neutralnost, i pored tog što je praktički Egipat bio okupiran od Britanske Armije.</s><s>Zbog tog su ga Britanci 1942. prisilili da postavi za premijera, njima naklonjenog lidera partije Vafd Muṣṭafu Naḥasa.</s><s>Naḥas se tokom oktobra 1944. u Aleksandriji upustio u pregovore o stvaranju Arapske lige (koja je osnovana godinu dana kasnije), što se Britancima nije dopalo, pa je izgubio njihovu podršku, a nakon tog ga je i Faruk smjenio, jer se on želio postaviti na čelo te organizacije.</s>

<s>Egipćane je strašno pogodio poraz u Arapsko-izraelskom ratu 1948 od tek osnovane države Izrael, kao i neuspjeh ukidanja Britanske vojne okupacije.</s><s>Poraz je naročito teško pao brojnim oficirima egipatske vojske, koji su uzrok vidjeli u Farukovoj nesposobnosti i korumpiranosti njegove administracije.</s>

<s>Situacija je postala nepodnošljiva 1952., kad je Pokret slobodnih oficira, na čelu sa Gamalom Abdelom Naserom srušio režim u julu i prisilio Faruka na abdikaciju u korist svog maloljetnog sina Fuada, koji nije dugo bio kralj, jer je u manje od godinu dana Egipat postao republika.</s>

<s>Faruk je kao monarh bio poznat po velikom bogatstvu i raskošnom životu, tako je nastavio živjeti i u egzilu u Italiji, ali je pred kraj života živio u puno skromnijem dvosobnom stanu u Rimu.</s><s>Njegova sestra Favzija bila je prva žena iranskog šaha Reze Pahlavija.</s>

<s>Izvori</s>

<s>Vanjske veze</s>

<s>Farouk I, king of Egypt</s>

<s>Egipatski monarsi
Kraljevina Egipat
Egipatsko plemstvo</s>

